Mera naam hai Barry Allen,
aur main duniya ka taiz raftaar tareen insaan hoon.
Duniya kay liye main aik maamooli forensic scientist hoon,
lekin chhup kay, apnay S.T.A.R. labs wale doston ki madad se main jurm se larta hoon
aur apnay jaisay doosray meta-humans ko dhoondta hoon.
Mainay us aadmi ko dhoond liya jisne meri maa ka qatal kiya tha,
lekin yeh karne mein mainay hamari duniya ko naye khatray mein daal diya
aur aik main hi hoon itna taiz jo unko rok sakta hai.
Main hoon Flash.
Guzishta qist main aapnay dekha...
Aap aur kitnay buray kaam karenge meri hifaazat kay liye?
Yeh mera kaam hai. Aik yehi sabse zyaada ehmiyat rakhta hai.
Ab meri baari hai khudse kuch karne ki.
Mujhay dhoondne ki koshish mat karna.
Har cheez isi taraf ishaara karrahi hai
ke qismat mein Barry aur mera saath hona likha hai.
Koi madad karay!
Sirf aik hi shakhs hai jo tumhaari madad karsakta hai.
Flash.
Barry, main jaanta hoon tum us shaitaan ko apni raftaar nahi desaktay.
Yeh aapka faisla nahi hai.
Isay mere hawaalay karo aur woh tumhaari hui.
Woh dobaara aik aam insaan ban raha hai.
Main jaanti hoon tumhen meri thori tou fikar hai.
Please isay jaanay do.
Caitlin!
Aik aam sa din hai Central City mein.
Kuch ajeeb nahi hua hai.
Loug uthtay hain.
Bistar se nikaltay hain.
Tayyar hotay hain.
Jitna jaldi hosakay kaam pe puhanchtay hain.
Is baat ka khayal rakhtay hain ke unko caffeine miljaaye
taakay woh poora din kaam karsaken.
Haan, yeh aik aam sa din hai.
Aur main aik aam aadmi hoon.
Kaash humen Jay ka helmet yahan rakhna nahi parta.
Mujhay nafrat hai is se.
Main is mein aik thokar maarna chaahta hoon.
Cisco, kya tumne apnay ehsaas mein Caitlin ko dekha?
Zoom ne usay apnay adday mein rakha hai.
Woh dari hui hai, lekin woh theek hai.
Oh, shukkar khuda ka!
Acha humen usay waapis laana hoga.
Jaanta hoon.
Lekin tumhaari raftaar kay baghair
hum mein se koi bhi us raastay ko paar nahi karsakta
jo Cisco ko hospital mein mila thi.
Mera nahi khayal hum abhi kuch bhi karsaktay hain.
Yeh sahih kehraha hai.
Aur yeh tumhaari badolat hai, Al.
Bas. Hum sab hee takleef utha rahe hain.
Sahih. Bilkul sahih, Detective.
Hum sab takleef utha rahe hain. Hum ne Snow ko kho diya hai,
tum ne apni raftaar kho di hai, aur ab...
ab Zoom jab chaahay yahan aasakta hai.
Aur yeh, Allen...
yeh tumhaara qusoor hai.
Aye, yeh hum sab ka qusoor hai!
Hum ne mushtarka tor par woh faisla kiya tha.
Nahi tou.
Aur tum kahan jaarahay ho?
Main Jesse ko dhoondne jaa raha hoon
is se pehle ke Zoom usay dhoondle... phirse.
Aik minute, tum ne usay dhoond liya? Kaisay?
Cellular dead zones, remote...
meri duniya kay loug mukhtalif frequency pe vibrate kartay hain
tumhaari duniya kay lougon se.
Woh jahan bhi jaatay hain khuliyaat kay murda zones chhor jaatay hain.
Tabhi tumhaaray ird gird mere phone kay signals nahi aarahay hotay?
Acha, tou us se kya hua?
Main murda zones ki khoj karta hoon jo Jesse ne chhoray hain yahan aanay kay baad
aur sooraag ka peechha karta hoon. Yeh aasaan hai.
Tumhen lagta hai ke tumhen is bandooq ki zaroorat paregi
usko apnay saath chalne kay liye manaanay kay liye?
Buhat sawaalaat kar rahi ho aaj tum, Miss West?
Yeh bandooq meri beti kay liye nahi hai.
Woh akeli nahi hai jo doosri duniya se aakar is duniya mein chhupi hai.
Agar main un se takra gaya tou mujhay iski zaroorat paregi.
Acha, lekin tumhen madad ki bhi zaroorat paregi.
Waqai?
Tum kisi ko jaantay ho jiski raftaar meri madad karsakay, Ramon?
Barhya. Main apni workshop mein hoon ga.
Wells ki baat mat suno, Barry.
Yeh sab tumhaara qusoor nahi hai.
Haan, main jaanta hoon.
Tumhen station chalna hai?
Nahi. Main abhi yaheen hoon.
Main ne apnay saaray cases aaj subha khatam karliye.
Waah, kaafi taiz ho.
Yeh nahi bolna chaahiye tha.
Tum jaantay ho na ke pehli ki tarah cheezen karne mein
koi buraayi nahi hai?
Mere paas aik yehi tareeka hai jurm se larne ka
Agar main Flash nahi hoon, tou mujhay yehi karna parega.
Tumhen khaana chaahiye.
Caitlin.
Agar tumhen mujhsay baat karni hai, tou yeh naqaab utaaro.
Ab behtar mehsoos karrahi ho?
Tum aisa kuch nahi karsaktay jis se main behtar mehsoos karoon.
Tumhen darne ki zaroorat nahi hai.
Main tumhen takleef nahi puhanchaaoonga.
Main tumhaari buhat fikar hai.
Tumhen sirf apni fikar hai...
Hunter.
Tum yeh dekhna chaahogay, beta.
Nahi!
Main jaanta hoon ke tumhen lagta hai ke main aik darinda hoon.
Main samajh sakta hoon aisa kyun hai.
Lekin yeh badlay ga.
- Please, Cait... - Mujhay yeh mat kaho.
Tum mujhay yahan kyun rakh rahay ho?
Tum theek hogaye ho.
Tumhen ab meri zaroorat nahi hai.
Tum yahan ho kyunke main tumsay muhabbat karta hoon.
Kuch waqt lagega, lekin aik din
tum bhi mere baaray main aisa mehsoos karne lagogi.
Apna hi ghar samjho.
Tumhen yahan abhi kaafi waqt rehna hai.
Theek hai?
Main... main samjhi nahi.
Hello, meri humshakal.
Kisne socha tha?
Main bhooray baalon mein bhi achi lagoongi.
Abbu.
Oh, hello, beta. Acha surprise diya hai.
Kya haal hai?
Main aap se kuch poochna chaahta tha.
Kisi kay baaray mein, balkay.
Flash kay.
Uskay baaray mein kya?
Woh meri street race pe bhi puhanch gaya tha jab Iris ko chot lagi thi.
Phir jab us shark numa aadmi ne hamaray ghar pe hamla kiya tha.
Aur jab Zoom mujhay le gaya tha, usne kaha tha,
"Flash kay kisi jaannay walay ko meri buhat fikar hai."
Aik kam aqal insaan bhi yeh bata sakta hai ke woh aap hain.
Tum chaahtay ho ke main tumhen bata doon ke woh kaun hai?
- Main aisa nahi karsakta. - Nahi, mujhay pata hai, mujhay pata hai.
Main chaah raha tha ke aap meri us se mulaaqaat karwaaden.
Aik mulaaqaat? Tumhaaray aur uskay beech mein?
Mujhay nahi pata agar main yeh bhi karsakta hoon, Wally.
Kyun nahi?
Joe?
Singh tum se milna chaahta hai.
Acha. Um...
Dekho, shayad kisi din karwaa doon lekin, abhi nahi.
Mujhay kaam karna hai.
Ghar pe miltay hain?
Theek hai.
Laser tag club 2D mein hai.
Kya... Oh, nahi.
Mujhay Jesse se milna hai.
Andar aajaayen.
Shukriya.
Jesse!
Tum pehle shakhs ho jo us se milne aaye ho.
- Kya? Oh. - Aapko main kaisay mili?
Jess...
Uh, khuliyaat kay murda zone.
Mainay tumhen kaha tha ke main tumhen dhoond loonga tum jahan bhi jaao.
Aik minute, tou tum bhaagi hui ho?
Tou tum iskay baap ho?
Zabardast, mujhay bata dena agar mujhay naye roommate ki talaash karni paregi.
Suno.
Humen jaana hoga.
Tou, kya?
Aap ko lagta hai ke main aap kay saath zyaada mehfooz hoon gi?
Haan.
Main yahin theek hoon.
Jesse.
Humen jaana hoga.
Nahi, theek hai?
Nahi, main aapkay saath kabhi kahin nahi jaaungi.
Tum...
tum khatray mein ho.
Tum samajh rahi ho? Tum buhat bhayaanak khatray mein ho.
Main jaanti hoon!
Main khatray mein hoon, aapki wajah se!
- Meri wajah se? - Haan!
Jo kuch bhi hua hai sab aapki ghalti hai.
Zoom ka humen dhoondna, saaray metas...
yahan aana.
Bas buhat hogaya.
Aap chaahtay thay ke main aik nayi zindagi shuru karoon
aur main yehi karne ki koshish kar rahi hoon.
- Nahi, Jess... Jess... - Aap ne aik aadmi ko maar daala!
Main aapko uskay liye muaaf nahi karsakti.
Aur haan shayad mujhay Zoom se dar lagta ho, lekin...
lekin mujhay aap se bhi utna hi dar lagta hai.
Please, bas... bas chale jaayen.
Aur aik nayi report kay mutaabiq maamooli jaraaem mein
is maheenay izaafa hogaya hai, jis se yeh sawaal paida hotay hain ke Flash...
Yeh mat dekho.
Cisco, sabko kabhi na kabhi yeh ehsaas hojaayega
ke mere paas ab meri raftaar nahi hai.
Jitni dair se pata chale utna acha hai.
Hum yeh tou nahi chaahtay na ke sheher ka har mujrim
yeh sochnay lag jaaye ke usko koi choo nahi sakta?
Yeh kya hai?
Yehi aik misaal hai.
Kya?
Yeh kya hai?
- Harry. - Harry ka kya?
Lab van kay camera ne aik haadsa record kiya hai.
Yeh mera tareeka hai haadsay mein madad karne ka.
Yeh un Russian dash cams kay jaisa hai,
lekin is mein hamla aawar helicopters nahi hain
aur radio pe bura pop music nahi hai.
Yeh aik haadsa nahi lagraha.
Pehle Caitlin ko legaye, ab Wells.
Woh yahan se agwa hua tha,
lekin us area mein koi traffic camera nahi hai.
Main wahan jaakar dekhta hoon, kya milta hai mujhay.
Main is video ka tajziya karta hoon shayad pata chal jaaye yeh kaun hai.
Theek hai.
Aik minute, aakhri dafa van kahan ruki thi?
Woodmen and Shore pe takreeban 15 minutes kay liye
Central City ki taraf rawaana honay se pehle.
- Kyun? - Jesse yahin hogi.
Usko khabar honi chaahiye agar uskay abbu kay saath kuch hua hai.
Iris, hey.
Mujhay tumhaari madad chaahiye.
Tum... Killer Frost ho.
Aur tum Caitlin Snow ho.
Tumhaara woh dost, Cisco, tumhaari buhat baaten kar raha tha.
Jaisay tum koi farishta ho.
Tou batao, jism kyun chhupaati ho?
Matlab, tum ne hamara jism dekha hai na?
Agar meri taaqat is carbyne ki deewaar par chalti,
tou sabse pehle main iska munh band karti.
Yeh hai kaun?
Pata nahi, parwaah nahi.
Lekin agar yeh yahan hai, tou Zoom ko is se kuch tou chaahiye hoga.
Tou Zoom ko tum se kya chaahiye?
Yeh aik buhat acha sawaal hai, Caity.
Pata hai, main bhi khud se yehi sawaal karti aarahi hoon.
Lekin ab koi farak nahi parta.
Main ab zyaada dair yahan rukne waali nahi hoon.
Aik minute, mujhay laga tha tumhaari taaqat
is kamray kay andar kaam nahi karti?
Nahi karti. Tum sahih ho.
Tou tum meri madad karogi yahan se nikalnay mein.
Main tumhaari madad kyun karoongi?
Suno, meri jaan
tum akeli tou is pahaar se neeche nahi utar sakti.
Tou aik sauda kartay hain.
Tum... mujhay is dabbay se nikaalo
aur main tumhaari ghar jaanay mein madad karoongi.
Saath mein tumhaaray kapron par mashwara bhi de doongi.
Tou kya kehti ho, Caitlin?
Tou sauda pakka?
Main samjhi nahi.
Yahan kuch bhi nahi hai.
Van ki takkar hui kis se?
Mujhay nahi pata.
Kuch itna hi taaqatwar jo baraabar ka zor laga sakay van pe.
Koi tou yahan zaroor tha lekin.
Shayad koi meta-human ho?
Haan.
Aur agar aik meta Wells kay peechhay hai...
Tou woh Earth-2 se bhi hosakta hai.
Shayad.
Humen Jesse ko laana hoga.
Wells ko dhoondna hoga. Jaldi.
Dr. Harrison Wells.
Haan. Aur tum kaun ho?
Naam hai Griffin Grey.
Griffin Grey?
Kya main tumhen jaanta hoon?
Nahi. Lekin janna chaahiye.
Main tumhaari ghaltiyon mein se aik hoon.
Tumhen apnay aik gunaah ka sila tou milne wala hai.
Acha, tumhen lagraha hai ke main...
Main tou...
Main... Main woh nahi hoon jo tum samajh rahay ho.
Main achi tarah jaanta hoon tum kaun ho.
Aur tum usay theek karogay
jo tumhaaray particle accelerator ne mere saath kiya hai.
Accelerator ne tumhaaray saath kya kiya?
Yeh.
Yeh kaafi hairat angaiz hai.
Aur sab jaantay hue,
Mujhay nahi pata agar yeh taaqat sabse buri cheez thi
jo tumhen mil sakti thi.
Haan, main ne bhi pehle yehi socha tha.
Aur kaafi mazah bhi aata tha.
Phir pata chala ke yeh mere saath kuch aur bhi karti hai.
Yeh main hoon.
Pichlay saal.
Tum...
tum par burhaapaa taari horaha hai.
Agar aisa chalta raha tou main kuch maheenon mein hi mar jaaunga.
Tum kitnay saal kay ho, Griffin?
18.
Dekho.
Mujhay afsos hai ke tumhaaray saath yeh horaha hai.
Lekin main isay theek nahi karsakta.
Yeh tou buhat bura hua.
Kyunke agar tum ne mujhay theek karne ka koi tareeka nahi nikaala, Dr. Wells...
Tou tum bhi jald hee mar jaaogay.
Mujhay bhaagna nahi chaahiye tha.
Nahi, yeh tumhaari ghalti nahi hai.
Kya humen pata hai ke unhen kaun le gaya?
Yahan cheezen mazedaar hojaati hain.
Jo ungliyon kay nishaan tum loug laaye thay,
- mera matlab hai, van se jo laaye thay. - Haan, haan.
Woh is banday kay hain.
Griffin Grey.
Central City High School ka aik senior?
Nahi, ruko. Main ne is bachay ki tasweer pehle kahin dekhi hai.
Yeh bacha 6 maheenay pehle ghaayab hogaya tha.
Bilkul durust.
Yeh baat kuch samajh nahi aayi.
Aik 18 saal kay bachay ne Wells ko agwa nahi kiya.
Mujhay bhi pehle yehi laga tha, lekin yeh tou dekho.
Yeh wohi aadmi hai.
Haan, khoon kay namoonay se saabit hota hai.
Aisa ho kaisay sakta hai?
Abhi mujhay kuch pakka nahi pata.
Caitlin kay baghair main khuliyaat ka tajziya
saalmiyaati darjay pe nahi karsakta ke pata chale ke hamara muqaabla kis se hai.
Shayad main yahan madad karsakti hoon.
Kaisay?
Bio-chem college mein mere ehm mazameen mein se aik tha.
Ehm mazaameen mein se aik?
Kitnay thay?
Paanch.
Kya, yahan yeh aam baat nahi hai?
Larki, nahi, yeh kahin bhi aam baat nahi hai.
Acha, chalo is Grey ko dhoonden, dekhte hain kya karsaktay hain hum.
Main dekhta hoon agar facial recognition usay pakar paaye
aur main Joe se CCPD ka database check karne ko kehta hoon.
Theek.
Dekho tum kya karsakti ho.
Tick tock, tick tock.
Main jitna taiz karsakti hoon karrahi hoon.
Behtar hoga ke tum is se taiz karo.
Zoom kisi bhi waqt aata hoga.
Main tumhen andar bhi chhor sakti hoon pata hai.
Lekin tumhaara ghar jaanay ka itna dil karraha hai.
Tou tumhaaray saath yeh kaisay hua?
Aik din uthi aur rangg ura hua tha, thandi thi.
Mujhay laga main beemaar hoon.
Pata chala woh bilkul hi kuch aur tha.
Tumhen particle accelerator kay dhamakay se dark matter laga?
Haan.
Med school mein fail honay kay foran baad.
Ammi kay saath rehna parta.
Woh tou buhat bura hota phir.
Matlab, agar woh meri maa jaisi hain.
Kyun?
Kya tumhaari bhi sard-mizaaj-khud-pasand hain?
Baraf jaisi.
Haan.
Ammi Charlie kay marne kay baad aisi hogayi.
Charlie kaun hai?
Mera bhai.
- Mera tou koi bhai nahi tha. - Nahi?
Phir ammi itni buri kyun theen tumhaari duniya pe?
Darasl, mujhay nahi pata.
Tou...
Main is se baahir kaisay nikloongi?
Cable mein jo current hai woh carbyne ko garam kardega,
jis se electrons taiz ho jaanay chaahiye
aur woh jitnay taiz hoon gay...
Utni hi uski saalmiyaati saakht kamzor hoti jaayegi.
Bilkul.
Main kabhi kabhaar parh leti thi.
Aur jab woh munaasib garam hojaayega,
woh carbyne ko aik sheeshay jaisa naazuk bana dega.
Aur phir hum donon yahan se nikal sakenge.
- Wally. - Hey, Joe.
Kya haal hai?
Lagta hai tumhaaray dimaagh mein kuch chal raha hai.
Haan.
Please yeh mat kehna ke tum itna lamba safar kar kay
Flash kay baaray mein phirse poochhnay aaye ho.
Yeh...
Yeh nahi hone wala, Wally.
Lekin... sirf aik dafa. Bas itna hi maang raha hoon.
Yeh naa mumkin hai.
Usne meri jaan bachaayi thi, Joe.
Aik shukriya tou banta hai.
Dekho.
Main apni poori zindagi laaparwaah raha hoon.
Gaariyon ki race lagana, hadh se tajaawuz karna.
Main ne har cheez poori raftaar se ki hai baghair kisi cheez ki fikar kiye.
Lekin Zoom kay mujhay lejaanay kay baad...
mujhay ehsaas hua ke main mar sakta hoon.
Aur main marne wala tha,
agar Flash woh na karta jo us ne kiya.
Us ne apni taaqat qurbaan kardi mujhay bachaanay kay liye.
Aik banda jisko woh jaanta tak nahi tha.
Mere liye aaj tak kisi ne aisa kuch nahi kiya hai.
Mujhay usay yeh batana hai ke yeh mere liye kya maainay rakhta hai.
Acha theek hai.
Mujhay thora waqt do.
Dekhta hoon main kya karsakta hoon.
Mujhay jaana hoga.
Hey, abbu.
Shukriya.
Yahan.
Tumhaara message mila. Kya hua?
Acha tou, facial recognition se pata chala hai
ke Grey Ace Chemical mein ghus raha tha Newbury Road pe.
- Kya abbu uskay saath hain? - Abhi mujhay nahi pata.
- Lekin humen jaana hoga. - Pakka?
Haan, pakka. Dekho... hum haath pe haath rakh kar nahi baith saktay.
Chaahay mere paas meri raftaar ho ya na ho
mujhay madad karne ki koshish tou karni hogi. Yeh kabhi nahi badlega.
Theek hai.
Main tumhaaray saath hoon, lekin humen madad ki zaroorat paregi.
- Joe nikal gaya hai. - Aur main saath chal rahi hoon.
Nahi, dekho, please yahan ruko.
Humen abhi nahi pata ke hamara muqaabla kis se hai.
Bas khoon kay namoonay par test karo.
Mujhay muaaf karna. Shukriya, Jesse.
Griffin Grey, CCPD!
Wohin ruk jaao.
Jis aadmi ko tum ne agwa kiya hai, Harrison Wells,
tumhen usay jaanay dena hoga.
Main aisa nahi karsakta. Abhi nahi.
Phir humen yeh mushkil tareekay se karna parega.
Haan shayad.
Acha, pehelwaan mein bari jaan hai.
Aur nishaana bhi kamaal hai.
Acha, iska dehaan bataaye rakho.
Kya? Barry! Barry!
Main poori raat yeh karsakta hoon.
Humen sirf Wells chaahiye. Bas usay jaanay do.
Jab tak mera kaam nahi hojaata, nahi.
Kaafi sust ho.
Barry!
Oh, mere khayal se mujhay elaaj ki zaroorat hai.
Tou uski jeeniyaati saakht bigar chuki hai.
Jo khoon ka namoona Barry ne dhoonda tha main ne us se DNA ka pata lagaya
aur uskay khuliyaat mein se
functional myostatin bilkul khatam hochuka hai.
Matlab uskay andar azeem taaqat aagayi hai.
Doston aik baat aur hai. Main ne usay boorha hotay hue dekha.
Apni aankhon kay saamnay.
Woh oxidated tanaao se guzar raha hai.
Matlab jo protein hai uskay DNA mein
usko oxidants tabah karrahay hain.
Tou, kya ab usay blueberry zyaada khaani hai?
Nahi, iska matlab hai ke woh jitna zyaada khud ko istemaal karega
utni hi taizi se boorha hoga.
Tou agar hum us se buhat zyaada jaan lagwaaen...
Tou woh boorha aur kamzor hojaayega.
Aur hum yeh kaisay karenge?
Main tumhen aik insaani punching bag banta hua nahi dekh sakta
jab tak woh Grandpa Simpson nahi bann jaata.
Mere khayal mein hum iska kuch kar saktay hain.
Jesse, mujhay tumhaari haazir dimaaghi ki zaroorat paregi.
Iris.
Mujhay station waapis jaana hoga.
Tum theek ho?
Nahi.
Pata hai tum pehli thi jisko main ne bachaaya tha taaqat milne kay baad?
Hum ghoom rahay thay,
aur hum Eddie kay baaray mein baat karrahay thay
aur kaisay tum uskay saath thi,
aur main soch raha tha
ke main ne kitna kuch miss kardiya jab main coma mein tha.
Aur phir achaanak se, woh gaariyaan hamari taraf aayin.
Aisa laga jaisay waqt tham gaya ho.
Jaisay... is duniya mein sirf hum dou loug hon.
Main us waqt jaanta bhi nahi tha ke main kya karsakta hoon,
lekin main jaanta tha ke main tumhen bacha sakta hoon.
Aur main ne bacha liya.
Aur ab, mujhay nahi pata. Main...
Main yeh bhi nahi jaanta ke main kaun hoon
ya mujhay kya hona chaahiye.
Barry, tumhen wohi insaan hona chaahiye jo tum hamesha se ho.
Suit ya bina suit...
aur woh insaan aik hero hai.
Yeh sab kuch hai jo tum ne mangwaaya tha.
Tumhen neend kaisay aajaati hai?
Yeh jaantay hue ke tumne kitnay lougon ki zindagiyaan tabaah kin?
Nahi aati.
Kya tumhaari zindagi mein koi hai jiski tumhen parwaah ho?
Meri aik beti hai.
Meri zindagi mein bhi koi tha, jiski main parwaah karta tha.
Meri mehbooba, Jenny.
Hum aik din shaadi karne wale thay
Lekin particle accelerator ka nishaana bannay kay baad,
mere saaray khuwaab chakna choor hogaye.
Pata hai woh mujhay kabhi gali mein chalti hui nazar aati hai.
Woh mujhay pehchaanti tak nahi hai.
Lekin woh pehchaanay gi bhi kyun?
Main uskay baap ki umar ka lagta hoon.
Tum ne usay mujhsay chheen liya.
Griffin. Bolna band karo.
Taakay main kaam kar sakoon.
Aankhen kholo, yaar.
Yeh sheher tabah hogaya hai tumhaari wajah se.
Woh pursukoon tha.
Aur phir tum apne ghuroor kay ghoray par sawaar aaye
science aur mustaqbil badalne ki baaten kartay hue.
Tumne socha nahi
ke tumhaara particle accelerator doosron kay saath kya karsakta hai.
Tumne sirf socha ke woh tumhaaray liye kya karsakta hai.
Bas!
Bas.
Umeed hai tum khush hogay.
Doc.
Deewaar se dur raho.
Chalo isay ghumaatay hain.
Acha...
Lagta hai tumhaaray andar bhi aik jangju chhupa hua hai.
Hum is banday ka kya karenge?
Oh, Caity.
Mujhay nahi lagta yeh kabhi ghar jaayega.
Aur na hee tum.
Yeh kya karrahi ho tum? Hamara sauda hua tha.
Kya tumhaari duniya mein sab hee itnay bholay bhaalay hain?
Baraf par oonchi airhi kaam nahi karti, haina?
Pata hai, jab main ne tumhen dekha
main samajh gayi ke Zoom ne mujhay kyun nahi maara.
Kyunke main bilkul tumhaari jaisi dikhti hoon.
Ab usay meri zaroorat nahi hogi.
Haan. Bilkul nahi hai.
Uskay saath aisa karne ki koshish ki tou...
woh bhi maray ga.
Facial recognition se tou kuch nahi mil raha.
Aik hi khuliyaat ka murdah zone milraha hai mujhay, aur woh yahan hai.
Bura mat maanna.
Nahi, aik second, kya unhon ne apni ghari pehni hui thi
jab woh mujhay lene nikle?
Woh bhi karke dekh liya. GPS kaam nahi karraha.
Haan lekin meta-human tou kar rahay hongay.
Matlab woh ghari tou metas ka peechha karne kay liye banaayi gayi haina?
Aur kyunke Griffin Grey khud aik meta hai
woh musalsal server ko message bhejta rahega jab tak raabta na hojaaye.
Lekin kyunke hum doosri duniya pe hain raabta kabhi hoga hee nahi.
Tou woh phir aik hee signal bhejta rahega.
Yeh raha, Central City Amusement Park.
Haan, aur main is dafa saath chal rahi hoon.
Acha zabardast, hum ne Harry ko tou dhoond liya hai,
lekin hum Grey ko kaisay rokenge?
Mujhay khushi hai tum ne yeh poochha.
Jesse aur main ne suit ka androoni astar behtar kardiya hai.
Felicity ne humen thora dwarfstar alloy dediya tha.
Aik minute, dwarfstar alloy?
Yeh wohi murakkab hai jo Ray kay A.T.O.M. suit
ki hifaazat kay liye istemaal hota hai.
Durust. Buhat taaqatwar aur kam-wazan.
Masla yeh hai ke hamaray paas woh buhat zyaada nahi tha.
Acha, kya matlab hai is baat ka?
Hum sirf suit kay seenay wale hissay par laga sakay.
Haan, muaaf karna.
Uh, aur doosri baat yehi hai
waisay shayad koi bari baat nahi hai...
suit Grey ka aik hi mukka bardaasht kar sakega.
Us se zyaada kuch bhi aur tum aik bharay hue ghubbaaray ban jaaogay.
Lekin us mein se candy nahi nikal rahi hogi balkay...
- Main. - Tumhaara... haan, tum.
Theek hai.
Umeed hai, aik mukka hi kaafi hoga.
Acha tou...
Hogaya.
Is se main theek hojaaunga?
Jaisay hum science mein kehte hain, main purumeed aur mohtaat hoon.
Pata hai, pichhlay dou saalon mein
main ne chemistry kay baaray main buhat kuch seekha.
Acha?
Aur main jaanta hoon ke pichhlay aadhay ghantay se
tum us mein sirf paani mila rahay ho.
Tum meri madad nahi karsaktay, hai na?
Tumhaari madad nahi hosakti.
Main ne tumhen kaha tha ke ya tou tum mujhay theek karogay ya marogay!
Aisa kyun hota hai ke badmaash hamesha apnay adday
ko zyaada se zyaada khaufnaak banaanay ki koshish karte hain?
Kyunke woh paagal hotay hain.
Sahih.
Hey, Barry.
Grey tumhaari taraf aaraha hai.
Acha chalo. Aye, chalo
Tayyar ho?
Acha, Iris.
Mere ishaaray pe.
Teen...
dou...
aik.
Ab!
Bas itna hi dum hai tum mein, Flash?
Main bas Dr. Wells chaahta hoon.
Aur main chaahta tha ke woh mujhay theek karden.
Lekin woh nahi karsaktay.
Tou tumhen khatam karne kay baad, main unhen khatam kardoonga.
Ruk jaao!
Aajaao!
Tum theek ho?
Acha?
Bas aik aur mukka, aur isko baisaakhiyon ki zaroorat paregi.
Doston, woh milgaya. Woh Ferris Wheel kay paas hai.
Dekho.
- Hum tumhaari madad karsaktay hain. - Uskay liye buhat dair hochuki hai.
Har kisi ko tumhaari jaisi taaqat nahi mili, Flash.
Hum itnay khush qismat nahi thay.
Yeh tha woh mukka.
Griffin.
Please ruk jaao.
Mai zaroor boorha horaha honga,
lekin main buhat taaqatwar hogaya hoon.
Barry!
Tum theek ho?
Haan, main theek hoon.
Woh dwarfstar alloy agar thora zyaada hota tou acha hota.
Main buhat sharminda hoon.
Main bhi buhat sharminda hoon.
Hamara pyaara ghar.
Haan, khair...
sach kahun tou yeh ghar jaisa mehsoos nahi hua hai kaafi waqt se.
Kam az kam, us waqt se tou nahi jab se tum gayi ho.
Haan.
Dekhen, main sharminda hoon aisay jaanay kay liye.
Lekin...
Matlab, aapko samajhna hoga ke
meri wajah se aap ne us aadmi ko maara tha.
Aur yeh aik buhat bara bojh hai.
Jaanta hoon.
Jaanta hoon... Main yeh bhi jaanta hoon ke main ne jo kiya hai,
woh maafi kay qaabil nahi hai.
Jab tumhaari maa mari, beta...
main andar se toot gaya.
Main usko bacha nahi saka.
Aur main ne qasam khaayi... uski qabar ki qasam,
ke main tumhaari hifaazat karonga, aur phir Zoom tumhen le gaya,
aur main beqaaboo hogaya.
Main bas beqaaboo hogaya.
Main saans nahi le paaraha tha, main...
Main us aakhri insaan ko nahi kho sakta tha
jis se main sabse zyaada muhabbat karta hoon.
Haan, haan. Main samajh sakti hoon.
Main samajh sakti hoon ke aap ne yeh sab jo kiya
woh meri hifaazat kay liye kiya.
Matlab, aap sirf aik din kay liye ghaayeb hue thay
aur main aapko dhoondne kay liye kuch bhi karsakti thi.
Lekin, mera matlab hai...
Lekin main yeh jaanna chaahti hoon ke aisa dobaara nahi hoga.
Theek hai?
Jab bhi main dair tak baahir hoon ya kisi museebat main par jaaoon,
aap mera peechha nahi karenge na kisi ko takleef puhanchaaenge
kyunke aap meri hifaazat karne ki koshish karrahay hain.
Haan, lekin tum... tum khatray main ho.
- Main jaanti hoon. - Theek hai.
Main tumsay aik waada karoonga
Main waada karoonga, ke main aik aisa baap banoonga
jis par tum fakhar kar sako.
Agar tum yeh waada karo ke tum kabhi mujhsay bhaagogi nahi.
Acha. Acha, sauda hua.
Main aapse buhat muhabbat karti hoon, abbu.
Main bhi tum se buhat muhabbat karta hoon.
Meri chhoti si Jesse Quick.
Sabar rakho, woh aayega.
Mujhay kya kehna chaahiye?
Matlab, mujhay tou pata bhi nahi ke shuru kahan se karna hai.
Bas sach bolna.
Dil se bolna.
Theek hai.
Wally West.
Ghar pe mulaaqat hoti hai.
Tum mujhsay milna chaahtay thay?
Haan. Chaahta tha.
Matlab... chaahta hoon.
Main bas shukriya ada karna chaahta tha meri jaan bachaanay kay liye.
Aur main jaanta hoon... iskay liye tumhen buhat bari qeemat chukaani pari hai.
Aur mujhay nahi pata ke main yeh ehsaan kaisay chukaaoonga.
Main yeh kehna chaahta tha ke...
Main is mauqay ko zaaya nahi karoonga jo tumnay mujhay diya hai.
Shukriya.
Khush aamdeed, Wally.
Tum theek ho?
Dur raho mujhsay.
Killer Frost ne tumhen maarne ki koshish ki, Caitlin.
Main ne tumhaari jaan bachaayi.
Tumhen mera shukriya ada karna chaahiye.
Main bas ghar jaana chaahti hoon.
Nahi.
Ruk jaao.
Main jaana chaahti hoon.
Wahin ruko, bachay!
Nahi!
Please.
Mujhay meri duniya mein waapis lejaao.
Pata hai...
Main ne hamesha apni kaamyaabi ka andaaza apnay shikaaron ki taadaad se lagaaya hai.
Lekin ab mujhay lagta hai main apna nazariya badloonga.
Aur uska hisaab karunga ke main ne kitni duniya fatah keen.
Tumhen ghar jaana hai?
Chalo chalen.
Waisay bhi, yeh duniya tou apnay ghutnon par aachuki hai.
Acha.
Tum jaldi aagaye.
Haan.
- Main so nahi paa raha tha. - Main bhi.
Main jaanta hoon humne Grey ko meri taaqat kay baghair hi hara diya, lekin...
Mujhay nahi pata ke main Caitlin ko kaisay waapis laaun unkay baghair.
Aisa nahi hosakta, Allen.
Hum kya karenge?
Pata hai, Grey...
Grey ne mujhay agwa kiya tha kyunke...
usko laga ke main iss duniya ka Harrison Wells hoon,
Main jaanta hoon woh kisi aur ki baat karraha tha
lekin main bas...
Main sochta hoon...
ke mainay apnay kiye ka azaala nahi kiya hai.
Kya matlab hai?
Mainay socha, jab tum...
jab hum ne saaray darwaazay band kardiye,
tou main ne jo kiya hai main woh bhool jaaunga,
lekin aisa nahi hua.
Mujhay ehsaas hai ke main kya karsakta hoon.
Tumhen apni raftaar waapis milegi, Allen.
Aur is mein main tumhaari madad karunga.
Kaisay?
Aik aur particle accelerator ko phaar kay.